गुवाहाटी,सेप्तेम्बर 13: बुधबाराव जौसिन बिजिरसालिआ मोनफ्रोमबो हादोरसानि एम. एल. ए, एम. पि. फोरनि बेरेखायै दायफोरनि केस थानायफोरखौ हरनो थाखाय मोनफ्रोमबो हादोरसानि गाहाय नेहाथारि आरो हादोर खुंगिरिनिफ्राय खावलायहरदों।
 बिजिरसालिआ लोगोसे सोंहरोदि, 2017 माइथायनि आयेन बादियै बिथांमोनि केसफोरखौ स्पेसियेल कोर्डआव दैथाय हरदोंना हराखै।  लोगोसे उखिल रन्जन गगय, उखिल नभिन सिंहा आरो के. एम.  जसेप बिथांमोनहा लोगोसे मिथिनो लुबैयोदि बिथांमोनि बेरेखायै केसफोरखौ स्पेसियेल बिजिरसालिआव सोलिदोंना सोलियाखै।
 आयेन दागिरि एम. एल. ए, एम. पि. फोरनि बेरेखायै जुजिनो थाखाय जुदि जौसिन बिजिरसालि हेफाजाब नांगौ जायोब्ला हेफाजाब होगोन होन्नाबो मिथिहोहरो। 